Den 34-årige mødte pigen via en chat på nettet tilbage i april 2009. Her skrev de sammen og senere aftalte de at mødes. Han blev introduceret for forældrene, men løj sig til at være 19 år og ikke 33, som han var, og blev efterhånden involveret i familien. Fra september 2009 og frem til 26. februar 2010 havde de mere end ti gange fuldbyrdet samleje. Landsrettens dom på fire måneders fængsel, hvoraf de to skal afsones, er en mildere straf i forhold til dommen i byretten. Her blev 34-årige idømt seks måneders fængsel, hvoraf de tre skulle afsones. Den 34-årige skal desuden betale 10.000 kroner i erstatning til den 14-årige pige.
En nu 34-årig mand, fik tirsdag i Vestre Landsret fire måneders fængsel for i 2009 og 2010 at have løjet sig til at være 19 år for at blive kæreste og have sex med en dengang 14-årig pige.